毛滂
响应祷雨寄苏文忠公
雪意不肯休，垂垂阁云端。
余暖蒸衣裘，热作堕指过时。
曛黄阴雨来，俄忽急雨{上雨下漫}。
空阶答檐语，跳珠上阑干。
世尊俨无说，冻坐谁为欢。
萧条僧舍影，痴兀依蒲团。
相照怜短檠，坐恐膏油乾。
劳生竟何如，岁月如走丸。
七星在长剑，细事何足弹。
尚想丘园人。惭颊时一丹。
徘徊经屠门，饱意只自谩。
顾惟淬牛刀，庶足厌一餐。
不然学农圃，趁此筋力完。
年丰得饱饭，日晏眠茅莞。
咄嗟万里空，俯仰百岁殚。
行止信流坎，所遇随足安。
勋名片纸薄，天地如瓢箪。
离骚幸相逢，浊酒聊自宽。
谁与谈此心，夜气方漫漫。
绝墙过饥鼠，翻倒争余残。